ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΟΙΚΟΝΟΜΙΚΩΝ

1. 14η Δ/ΝΣΗ ΦΠΑ
ΤΜΗΜΑΤΑ Α΄, Β΄

3. 12η Δ/ΝΣΗ ΦΟΡΟΛΟΓΙΑΣ ΕΙΣΟΔΗΜΑΤΟΣ ΤΜΗΜΑ Α΄
Ταχ. Δ/νση : Σίνα 2-4
Ταχ. Κώδικας: 106 72 ΑΘΗΝΑ
Πληροφορίες : Λ. Αμβρουδή
Ελ. Φραγκούλη
Τηλέφωνο : 210- 3645848
210- 3610065 (ΚΒΣ)
Fax : 210- 3645413
e-mail : dfpa.b1@1992.syzefxis.gov.gr
Θέμα: Επιστροφή ΦΠΑ στους αγρότες του ειδικού καθεστώτος για πωλήσεις που υπάγονται στο κανονικό καθεστώς ΦΠΑ
ΑΠΟΦΑΣΗ Ο ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του Κώδικα Φ.Π.Α. (ν.2859/2000), και ειδικότερα:
α)	τις διατάξεις των παραγράφων 2,5 και 15 του άρθρου 41
β)	τις διατάξεις της παραγράφου 2 του άρθρου 19
γ)	τις διατάξεις του άρθρου 38
δ)	τις διατάξεις του άρθρου 57
ε)	τις διατάξεις της παραγράφου 3 του άρθρου 64.
2. Την ΑΥΟ ΠΟΛ.1065/18.5.2010 (ΦΕΚ 751/Β/31.5.10)
3. Την ΑΥΟ Π.6793/647/7.10.1986 (ΦΕΚ 774/Β/31.10.86)
4. Την ΑΥΟ Π.953/432/64/ΠΟΛ. 41/3.2.1988 (ΦΕΚ 107/Β/25.2.88)
5. Την κοινή απόφαση του Πρωθυπουργού και του Υπουργού Οικονομικών 2672/3.12.2009 (ΦΕΚ 2408/Β) περί ανάθεσης αρμοδιοτήτων.
6. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού.
ΑΠΟΦΑΣΙΖΟΥΜΕ
1. Η επιστροφή που προβλέπεται από τις διατάξεις της παραγράφου 2 του άρθρου 41 του Κώδικα ΦΠΑ (ν. 2859/2000), για τους αγρότες του ειδικού καθεστώτος του ίδιου άρθρου, οι οποίοι πωλούν αγροτικά προϊόντα παραγωγής τους από δικό τους κατάστημα ή από λαϊκές αγορές ή τα εξάγουν ή τα παραδίδουν σε άλλο κράτος - μέλος, πραγματοποιείται δια συμψηφισμού με το φόρο εκροών που προκύπτει για κάθε φορολογική περίοδο από τις ανωτέρω δραστηριότητες που υπάγονται στο κανονικό καθεστώς ΦΠΑ.
Στην περίπτωση που για την δραστηριότητα αυτή προκύπτει πιστωτικό υπόλοιπο, επιστρέφεται με την απόφαση 1060481/4643/810/Α0014/ΠΟΛ1073/21.07.04.
2. Το περιεχόμενο του ειδικού στοιχείου της παραγράφου 2 του άρθρου 41, του Κώδικα ΦΠΑ, το οποίο εκδίδεται για την παράδοση αγροτικών προϊόντων από την αγροτική εκμετάλλευση στην εμπορική δραστηριότητα του αγρότη του ειδικού καθεστώτος, ορίζεται όπως το υπόδειγμα που προσαρτάται στην παρούσα απόφαση.
Το ανωτέρω ειδικό στοιχείο εκδίδεται θεωρημένο, για κάθε παράδοση. Στην περίπτωση που έχουν εκδοθεί Δελτία Αποστολής, μπορεί να εκδίδεται ανά εβδομάδα, δεκαήμερο, δεκαπενθήμερο, ή μήνα, για τις παραδόσεις που πραγματοποιήθηκαν εντός των χρονικών αυτών διαστημάτων. Στην περίπτωση που το εν λόγω στοιχείο εκδίδεται κάθε μήνα, μπορεί να εκδίδεται μέχρι την 15η ημέρα του επόμενου μήνα με ημερομηνία έκδοσης την τελευταία ημέρα του προηγούμενου.
Η αρίθμηση του ειδικού στοιχείου είναι αύξουσα προοδευτική τουλάχιστον ανά έτος. Ως δικαιολογητικό εγγραφής στο τηρούμενο βιβλίο διαφυλάσσεται στο χρόνο που προβλέπεται από την παράγραφο 2 του άρθρου 21 του ΚΒΣ (π.δ.186/92).
3. Η αξία που αναγράφεται στο ανωτέρω ειδικό στοιχείο είναι η κανονική αξία, όπως αυτή καθορίζεται στις διατάξεις του δεύτερου εδαφίου της παραγράφου 2 του άρθρου 19 του Κώδικα ΦΠΑ, ήτοι η αξία που θα έπρεπε να καταβάλλει οποιοσδήποτε αγοραστής ευρισκόμενος στο ίδιο στάδιο εμπορίας αγροτικών προϊόντων, κατά το χρόνο της εν λόγω παράδοσης σε ανεξάρτητο προμηθευτή αγροτικών προϊόντων, υπό συνθήκες πλήρους ανταγωνισμού, προκειμένου να αποκτήσει τα εν λόγω αγροτικά προϊόντα (μέση τιμή χονδρικής). Η αξία αυτή αποτελεί και το κόστος των πωληθέντων αγροτικών προϊόντων ιδίας παραγωγής.
4. Για τις επιστρεφόμενες ποσότητες αγροτικών προϊόντων στην αγροτική εκμετάλλευση, στην περίπτωση που το ειδικό στοιχείο εκδίδεται για κάθε παράδοση, εκδίδεται ειδικό στοιχείο με αρνητικό πρόσημο.
5. Ειδικά για τον πρώτο μήνα εφαρμογής γίνεται δεκτό, σε όσες περιπτώσεις δεν έχει εκδοθεί το ειδικό στοιχείο για κάθε παράδοση, να εκδοθεί συνολικά για όλες τις παραδόσεις έως 15 Νοεμβρίου 2010 με ημερομηνία 31.10. 2010.
6. Η απόφαση μας Π.6793/647/7.10.1986 καταργείται.
7. Η παρούσα απόφαση να δημοσιευθεί στην Εφημερίδα της Κυβερνήσεως.
ΠΙΝΑΚΑΣ ΔΙΑΝΟΜΗΣ
Ι. ΑΠΟΔΕΚΤΕΣ ΓΙΑ ΕΝΕΡΓΕΙΑ
1. Δ.Ο.Υ.
2. Ελεγκτικά Κέντρα Δ.Ε.Κ. και Π.Ε.Κ.
3. Οικονομικές Επιθεωρήσεις
4. Κεντρική Υπηρεσία Ειδικών Ελέγχων (ΥΠ.Ε.Ε.) & Περιφερειακές Διευθύνσεις ΥΠ.Ε.Ε.
ΙΙ. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1. Αποδέκτες ΠΙΝΑΚΑ Η΄ εκτός των αριθ. 8,9 και 10 αυτού
2. Αποδέκτες ΠΙΝΑΚΑ ΙΕ΄
3. Π.Ο.Ε. - Δ.Ο.Υ.
4. Περιοδικό «ΦΟΡΟΛΟΓΙΚΗ ΕΠΙΘΕΩΡΗΣΗ»
ΙΙΙ. ΕΣΩΤΕΡΙΚΗ ΔΙΑΝΟΜΗ
1. Γραφείο Υπουργού
2. Γραφείο Γεν. Γραμματέα Φορολογικών και Τελωνειακών θεμάτων
3. Γραφείο Γεν. Διευθυντή Φορολογίας (3)
4. Όλες τις Φορολογικές Διευθύνσεις – Τμήματα και Ανεξάρτητα Γραφεία ιδίου Υπουργείου
5. Τράπεζα Δημοσιονομικών Δεδομένων
6. Γεν. Δ/νση Οικονομικής Επιθεώρησης – Θεμιστοκλέους 5 – 10184 ΑΘΗΝΑ
7. 30η Δ/νση Εφαρμογών Η/Υ
8. 12η Δ/νση Εισοδήματος – Γραφείο Προϊσταμένου Δ/νσης
-Τμήματα Α΄, Β΄ (10)
9. 15η Δ/νση ΚΒΣ – Γραφείο Προϊσταμένου Δ/νσης
-	Τμήματα Α΄, Β΄ (10)
10. 14η Δ/νση ΦΠΑ – Γραφείο Προϊσταμένου Δ/νσης
-	Τμήματα Α΄,Β΄(20)
Ονομ/μο Εκδότη
Αντικείμενο εργασιών
Διεύθυνση
Α.Φ.Μ.
Δ.Ο.Υ.
Τηλ.
ΕΙΔΙΚΟ ΣΤΟΙΧΕΙΟ ΠΑΡΑΔΟΣΗΣ ΑΓΡΟΤΙΚΩΝ ΠΡΟΪΟΝΤΩΝ
Άρθρο 41 
, παράγραφος 2 του Κώδικα ΦΠΑ (ν.2859/2000)

